અમદાવાદ: આપણે સૌ ‘અતિથિ દેવો ભવ’માં માનીએ છીએ. તેમાં પણ ગુજરાતમાં જે પ્રકારે આતિથ્ય સત્કારની ભાવના છે તેવી તો સમગ્ર ભારતવર્ષમાં જોવા મળતી નથી. કદાચ આના કારણે ગુજરાતની આર્થિક પાટનગર અમદાવાદના ‘સત્તાવાર’ મહેમાનોની સંખ્યામાં ખાસ્સો એવો વધારો થયો છે. મહિનામાં દસથી બાર દેશનાં વિભિન્ન શહેરો કે વિશ્વના દેશોના સત્તાવાર પણ ચિત્ર વિચિત્ર પ્રતિનિ ધિમંડળો અમદાવાદનો આંટો મારી જાય છે. જેમાં કેટલાંક પ્રતિનિધિ મંડળોનો ઠાઠમાઠ તો ‘માન ન માન, મૈં તેરા સુલેમાન’ જેવો મ્યુનિ. કોર્પોરેશન સાથે જોવા મળ્યો છે.